laion/Wikipedia-Exotic huggingface dataset:
פלונטר עד עצם היום הזה

פלונטר עד עצם היום הזה (באנגלית: Tangled Ever After) הוא סרט קצר אמריקאי בהנפשה ממוחשבת, מסוגת קומדיה רומנטית ופנטזיה, אשר משמש כסרט המשך לסרט באורך מלא "פלונטר" משנת 2010. הסרט בוים ונכתב על ידי נייתן גרנו וביירון הווארד לאחר הביקוש הפופולרי, והופק על ידי Walt Disney Pictures ואולפני ההנפשה של וולט דיסני. עלילת הסרט מתרחשת לאחר אירועי סרט הקולנוע "פלונטר", סרט הטלוויזיה "פלונטר: לפני שהכל התחיל" וסדרת הטלוויזיה "פלונטר: הסדרה" הכוללת שלוש עונות, והיא מתרחשת ביום החתונה של רפונזל ויוג'ין פיצהרברט, שלכבודו ממלכת קורונה במצב רוח חגיגי. עם זאת, הזיקית פסקל והסוס מקסימוס מאבדים את טבעות האירוסין של הזוג, ויוצאים למסע רווי הרס בממלכה במטרה להשיב אותן. הקרנת הבכורה של הסרט הייתה בהפצת סרטי אולפני וולט דיסני בארצות הברית ב-13 בינואר 2012, לפני הקרנת הסרט "היפה והחיה" בגרסת התלת־ממד. בהמשך הסרט שודר באותה מדינה לפני הקרנת הבכורה הטלוויזיונית של הסרט "הנסיכה והצפרדע" בערוץ דיסני ב-23 במרץ 2012, לאחר מכן, בסתיו 2012, צורף כבונוס למהדורת היהלום של ה-DVD של הסרט "סינדרלה", ויותר מאוחר הוא נהיה זמין בשירות הסטרימינג דיסני+. בישראל הסרט שודר לראשונה בדיבוב לעברית בערוץ דיסני ג'וניור בשנת 2012. אורך הסרט הוא כ-6 דקות. במהלך ביצוע השיר "Stronger Than Ever Before" בפרק "שובה של רפונזל", המשמש כפרק הפתיחה של העונה השלישית של "פלונטר: הסדרה", רואים את הזיקית פסקל והסוס מקסימוס יוצאים למסע חיפוש ברחבי הממלכה לאחר שאיבדו כתר, בדומה לעלילת הסרט. עלילת הסרט מתרחשת לאחר אירועי סרט הקולנוע "פלונטר", סרט הטלוויזיה "פלונטר: לפני שהכל התחיל" וסדרת הטלוויזיה "פלונטר: הסדרה", והיא מתרחשת ביום החתונה של רפונזל ויוג'ין פיצהרברט, שלכבודו ממלכת קורונה במצב רוח חגיגי. הזיקית פסקל והסוס מקסימוס הם נושאי טבעות האירוסין ופורסי הפרחים באירוע החתונה. כשהכומר מתחיל לדבר, אחד הפרחים נכנס לאפו של מקסימוס, דבר הגורם לו להתעטש ולשגר את הטבעות מחוץ לטירה. דבר זה גורם למקסימוס לחלום בהקיץ שהכומר מבקש את הטבעות ומגלה שהן נעלמו, ובעקבות האבדה המלכה אריאנה מתלוננת שאלו היו טבעות הנישואים של אמה של סבתה ואחד השומרים אומר ש"הממלכה מתפרקת". זה גורם להרבה כאוס ברחבי הממלכה ומתחילים להתרחש פיצוצים. כשמתעורר מהחלום, מקסימוס יוצא יחד עם פסקל למצוא את הטבעות כאשר כל אחת מהן השתגרה לכיוון שונה, דבר הגורם לשניים להתפצל. במהלך הסרט רואים את השניים במרדף אחר טבעות האירוסין, כאשר על הדרך הם עושים, בלי כוונה, הרס בממלכה. בסיום הסרט פסקל ומקסימוס משיגים את הטבעות ומוסרים אותן לזוג המתחנן. הכומר מכריז עליהם כבעל ואישה והם מתנשקים. הדיבוב העברי בוים על ידי שרון כהן, והופק על ידי הדס מוזס. בנוסף דיבבו בדיבוב העברי גדי לוי ושרון כהן. פלונטר (זיכיון) אתר האינטרנט הרשמי של פלונטר עד עצם היום הזה "פלונטר עד עצם היום הזה", במסד הנתונים הקולנועיים IMDb (באנגלית) "פלונטר עד עצם היום הזה", באתר AllMovie (באנגלית) "פלונטר עד עצם היום הזה", באתר Rotten Tomatoes (באנגלית) "פלונטר עד עצם היום הזה", באתר דיסני+ סרטים (באנגלית) "פלונטר עד עצם היום הזה", במסד הנתונים הקולנועיים KinoPoisk (ברוסית) "פלונטר עד עצם היום הזה", במיזם "אישים" לתיעוד היצירה הישראלית סילאס לסניק, Disney’s Tangled Ever After Heads to Theaters, באתר ComingSoon.net,‏ 14 בנובמבר 2011 Stronger Than Ever Before 💕 - Music Video - Rapunzel's Tangled Adventure - Disney Channel, באתר יוטיוב הדיבוב המקורי נשאר בדיבוב העברי
קרל תומאס, נסיך לוונשטיין-ורטהיים-רוזנברג

קרל תומאס, נסיך לוונשטיין-ורטהיים-רוזנברג (בגרמנית: Karl Thomas zu Löwenstein-Wertheim-Rosenberg;‏18 ביולי 1783 - 3 בנובמבר 1849) היה קצין אוסטרי במהלך המלחמות הנפוליאוניות, ומשנת 1814 ואילך, היה אציל בכיר באימפריה האוסטרית. מוצא בית לוונשטיין, תחילתו בילדיו של פרידריך הראשון, הנסיך הבוחר מפפאלץ שהתחתן בנישואים מורגנטיים עם קלרה טוט, ובשל כך הם לא יכלו לרשת את נכסי בית ויטלסבאך, אז הם הקימו משפחת אצולה נפרדת. לאחר מותו של לודוויג השלישי, רוזן לוונשטיין בשנת 1611, נחלקה המשפחה לשני ענפים עיקריים; הענף הפרוטסטנטי בית לוונשטיין-ורטהיים-פירנבורג (מאוחר יותר פרוידנברג), והענף הקתולי בית לוונשטיין-ורטהיים-רוכפורט. קרל תומאס נולד ב-18 ביולי 1783 בבארטנשטיין, והיה בנם הבכור של דומיניק קונסטנטין, נסיך לוונשטיין-ורטהיים-רוכפורט ולאופולדינה, נסיכת הוהנלוהה-בארטנשטיין, בתם של לודוויג לאופולד, נסיך הוהנלוהה-בארטנשטיין ופוליקסנה, רוזנת לימבורג-שטירום. הוא ואחיו הצעיר קונסטנטין הועלו לתואר נסיך האימפריה הרומית הקדושה. הם התחנכו בחצר האצולה בווירצבורג, ולאחר מכן בחצרו של הנסיך קלמנס ונצל מסקסוניה, הנסיך הבוחר של טרייר. בשנת 1802 הוא נשלח למשימה דיפלומטית בפריז, לייצג את בית לוונשטיין-ורטהיים-רוזנברג. במהלך השינויים שחלו במדינות גרמניה בעקבות המהפכה הצרפתית, חולקו שטחי הנסיכות בין בוואריה, וירטמברג, באדן והסן. קרל תומאס הצטרף אל הצבא האוסטרי, ולחם בשורותיו במהלך המלחמות הנפוליאוניות, לאחרונה, הוא שימש כמיור ברגימנט האולאנים הגליציאני ה-2 ("הנסיך שוורצנברג"). בשנים 1812 ו-1813, איבדה המשפחה את שטחיה על הגדה השמאלית של הריין, כולל רוכפורט, ובעקבות כך שונה שם המשפחה לבית לוונשטיין-ורטהיים-רוזנברג. בשנת 1814 מת אביו, וקרל תומאס ירש את נכסי המשפחה. בעקבות כך הוא התפטר מתפקידו בצבא, ושירת כחבר בפרלמנטים של באדן, בוואריה, הסן ווירטמברג. עם זאת, הוא הסתכסך עם שליטי המדינות האלו, לגבי השליטה בנכסי הנסיכות שהיו בשטחיהם. במהלך שנות ה-30 של המאה ה-19 בנו קונסטנטין מילא את מקומו בענייני השליטה בנכסי המשפחה, אולם לאחר מותו בשנת 1838, חזר קרל תומאס לשלוט בעצמו בנכסים. לאורך כל חייו, קרל תומאס שמר על קשר חזק עם האימפריה האוסטרית ובית הבסבורג, ובשנת 1840 עבר להתגורר בווינה. לעת זקנתו הוא התחזק באמונתו בדת הקתולית, ולאחר מותו ב-3 בנובמבר 1849 בהיידלברג ירש נכדו קרל, נסיך לוונשטיין-ורטהיים-רוזנברג את תאריו ונחלותיו. ב-29 בספטמבר 1799 התחתן קרל תומאס עם סופיה, רוזנת וינדיש-גרץ, בתם של יוזף ניקולאס, רוזן וינדיש-גרץ ולאופולדינה, נסיכת ארנברג, ממנה נולדו לו 6 ילדים: קונסטנטין (1802–1838), התחתן עם אגנס, נסיכת הוהנלוהה-לנגנבורג. מריה לאופולדינה (1804–1869), התחתנה עם קונסטנטין, נסיך-ורטהיים-רוזנברג. מריה לואיזה אדליידה יולהליה (1806–1884), התחתנה עם קמיל, נסיך רוהאן. סופיה מריה תרזה (1809–1838), התחתנה עם היינריך העשרים, נסיך רויס-גרייץ. מריה קרסנטיה אוקטביה (1813–1878), התחתנה עם ויקטור אלכסנדר, נסיך איזנבורג-בידינגן. אאגידיה יולהליה (1820–1895). מדיה וקבצים בנושא קרל תומאס, נסיך לוונשטיין-ורטהיים-רוזנברג בוויקישיתוף בית לוונשטיין
גאורגי דוברובולסקי

גאורגי טימופייביץ' דוברובולסקי (ברוסית: Георгий Тимофеевич Добровольский; 1 ביוני 1928 – 30 ביוני 1971) היה קוסמונאוט סובייטי שטס לחלל במשימה במסגרת תוכנית סויוז. גאורגי דוברובולסקי נולד באודסה. בשנת 1944, במהלך מלחמת העולם השנייה וכיבוש אודסה על ידי רומנים, הוא נעצר על ידי המשטרה, הואשם באחזקת אקדח ונשפט ל-25 שנות בבית הסוהר. במרץ 1944 בעקבות תשלום שוחד הוא שוחרר מהכלא. לאחר שחרור העיר דוברובולסקי התחיל לימודים בבית הספר של חיל האוויר הסובייטי ומשם המשיך לבית הספר לטייס. בשנת 1950 הוצב כטייס קרב באחד מיחידות של חיל האוויר הסובייטי. בשנת 1963 הוא נכלל ביחידת הסוקמונאטים. בשנת 1971 גאורגי דוברולסקי ושני אנשי צוות נוספים שוגרו לחלל בחללית סויוז 11. במהלך הטיסה הושג שיא השהייה בחלל. לאחר סיום הטיסה שנמשכה 23 ימים במהלך הנחיתה התרחשה בריחת אוויר מהתא, בעקבות זאת, כשנפתחה דלת הקפסולה בהם חזרו לכדור הארץ, התגלו השלושה כמתים. גאורגי דוברובולסקי נטמן בבית הקברות של חומת הקרמלין. מדיה וקבצים בנושא גאורגי דוברובולסקי בוויקישיתוף תקציר נתונים באתר ספייספאקטס נתונים מאנציקלפדיית החלל ביוגרפיה באתר רוסקוסמוס (ברוסית) ביוגרפיה מפורטת (ברוסית) גאורגי דוברובולסקי, באתר "Find a Grave" (באנגלית) גאורגי דוברובולסקי, באתר אנציקלופדיה בריטניקה (באנגלית) אברהם פלג, "זינוק רוסי באכלוס ההלל", מעריב, 17 ביוני 1971
תקווא

תקווא (בערבית: تقوى, בתעתיק מדויק: תַקְוָא) הוא מושג אסלאמי, שמתאר יראה מאללה ומודעות לקיומו ולמעמדו . אבן עבאס הגדיר את האדם שיש לו תקווא כמאמין אשר נמנע מעבודה זרה, ואשר עובד את אללה בצייתנות והתמסרות. המילה הערבית תקווא נמצאת בשימוש גם מחוץ להקשרה הדתי, ומשמעותה היא לעיתים יראה, לעיתים הגנה, ולעיתים היא אף נושאת משמעות אחרת. חלק מההגדרות והמשמעויות של המילה הן: יראת אללה, רוחניות, אהבת אללה, ריסון עצמי. סגולה, מידה טובה יראת כבוד. התגוננות. מודעות לאללה, הכרת אללה. על פי תפסיר אבן כת'יר, מקורה של המילה תקווא היא להימנע מדברים לא רצויים. סופר שעומר אבן אל-חטאב שאל את אוביי אבן כעב בנוגע לתקווא. אוביי ענה "האם פעם צעדת על שביל המלא בקוצים?. עומר ענה "כן". אוביי שאל "וכיצד עשית זאת?", אז עומר ענה "בזהירות ומאמץ רב". אוביי אמר "זאת היא תקווא, להגן על עצמך מהחטאים אשר נמצאים לאורך החיים, כדי שתשלים את המסע בלי להיפגע מהחטא". הפילוסופיה והתאולוגים מדברים באופן עקרוני על שלושה סוגים של תקווא: ביטחון מלא באללה בכל מה שקורה וכל מה שלא קורה. סיפוק מלא ממה שאללה נתן. סבלנות מלאה בכל מה שמתרחש. בנק אל-תקווא מדיה וקבצים בנושא תקווא בוויקישיתוף TAQWA: Fearing Allah, web.archive.org, ‏2016-03-04 Quran Tafsir Ibn Kathir - The Meaning of Al-Muttaqin, www.qtafsir.com TAQWA: Fearing Allah, web.archive.org, ‏2016-03-04 meaning of Taqwa, it means, mean, definition ..., web.archive.org, ‏2007-09-17 John L. Esposito, The Oxford Dictionary of Islam, Oxford University Press, 2004-10-21. (באנגלית) Anwer Mahmoud Zanaty, Glossary Of Islamic Terms, IslamKotob. (באנגלית) Ahmed, Taqwa, HaqIslam, ‏2012-11-13 (באנגלית בריטית) Muhammad Saed Abdul-Rahman, The Meaning and Explanation of the Glorious Qur'an (Vol 1) 2nd Edition, MSA Publication Limited, 2009-10-29. (באנגלית)
דיאגרמת מודי

דיאגרמת מודי, (באנגלית: Moody Diagram), היא תרשים גרפי למציאת מקדם החיכוך בזרימה בצינור. מקדם החיכוך מתקבל כתלות בחיספוס היחסי של דופן הצינור ומספר ריינולדס. מקדם החיכוך משמש לחישוב מפל הלחץ בזרימה בצינור לפי משוואת דרסי ויסבך. השימוש בדיאגרמה הוא כללי ואינו מוגבל לזורם מסוים. מודי פרסם את הדיאגרמה בנובמבר 1944 בפרסום של איגוד מהנדסי המכונות של ארצות הברית. הדיאגרמה מראה מספר תחומים בזרימה בצינור והם: זרימה למינרית, בה מתקיים f = 64 / Re כאשר f הוא מקדם החיכוך ו-Re הוא מספר ריינולדס אזור קריטי בו הזרימה אינה מוגדרת אזור מעבר בו מקדם החיכוך מוגדר על ידי החספוס היחסי ומספר ריינולדס אזור הזרימה הטורבולנטית המלאה בו מוראה מקדם החיכוך כקו אופקי לפי החספוס היחסי של דופן הצינור ערך מורחב – משוואת דרסי ויסבך דיאגרמת מודי נותנת את מקדם החיכוך בזרימה בצינור לחישוב מפל הלחץ בזרימה לפי משוואת דרסי ויסבך: h f = f ⋅ L D ⋅ V 2 2 g {\displaystyle h_{f}=f\cdot {\frac {L}{D}}\cdot {\frac {V^{2}}{2g}}} hf מפל העומד עקב הזרימה בצינור f מקדם החיכוך בזרימה בצינור המתקבל בדיאגרמת מודי L/D אורך הצינור מחולק בקוטר הפנימי של הצינור V מהירות הזרימה בצינור g תאוצת הכובד מספר ריינולדס הוא מספר חסר ממדים המאפיין את הזרימה בצינור. R e = ρ v s L μ {\displaystyle {\mathit {Re}}={\rho v_{s}L \over \mu }} או R e = v s L ν {\displaystyle {\mathit {Re}}={v_{s}L \over \nu }\;} vs - מהירות ממוצעת בחתך הצינור L - אורך אופייני ( L = 2r שווה לקוטר הצינור כאשר החתך של הצינור הוא עגול) μ - צמיגות דינמית ν = μ / ρ ν צמיגות קינמטית ρ - צפיפות הזורם חספוס יחסי של דופן הצינור הוא מספר חסר ממדים המאפיין את השפעת הצינור בזרימה. החספוס היחסי מתקבל על ידי המנה של החיספוס e בקוטר הפנימי של הצינור D. ערך מורחב – משוואת קולברוק משוואת קולברוק מטיבה לתאר את דיאגרמת מודי. אחד חלקי שורש f מופיע בשני צידי המשוואה ונדרש פתרון נומרי איטרטיבי או על ידי פונקציית W של למברט(אנ'). 1 f = − 2 l o g ( e 3.7 D + 2.51 R e f ) {\displaystyle {\frac {1}{\sqrt {f}}}=-2log({\frac {e}{3.7D}}+{\frac {2.51}{Re{\sqrt {f}}}})} f - מקדם החיכוך בזרימה e - חיספוס של הדופן הפנימית של הצינור D - קוטר פנימי של הצינור e/D- החיספוס היחסי של דופן הצינור Re - מספר ריינולדס 1982 Handbook of Hydraulics by Ernest F. Brater and Horace Williams King.Sixsth Edition. McGraw-Hill Book Company. ISBN 0-07-007243-4, פרק 6. מדיה וקבצים בנושא דיאגרמת מודי בוויקישיתוף דיאגרמת מודי דיאגרמת מודי בקובץ פי די אף התאוריה של מפלי הלחץ
בפו

בפו (ביפנית: 別府市) היא עיר במחוז אויטה שביפן. בפו היא העיר השנייה בגודל אוכלוסייתה במחוז אויטה ונכון לשנת 2017 מנתה אוכלוסיית העיר 122,643 תושבים. בפו היא העיר השנייה בגודל אוכלוסייתה במחוז אויטה. נכון לשנת 2017 מנתה אוכלוסיית העיר 122,643 תושבים וצפיפות האוכלוסייה בעיר הייתה 980 נפש לקמ"ר. שטחה הכולל של בפו הוא 125.13 קמ"ר. העיר הוקמה בשנת 1924 כתוצאה מאיחוד של מספר עיירות קטנות. בפו נמצאת בין הים להרים ושוכנת באי הדרומי קיושו. בעיר קיימים יותר מ-3000 אונסן (מעיינות חמים) ומאות בתי מרחץ ומדי שנה מבקרים בעיר כ-12 מיליון תיירים. מרתון בפו-אויטה - מרתון בסבב העולמי השני בחשיבותו של התאחדות האתלטיקה הבינלאומית אשר מתחיל בבפו ומסתיים בעיר השכנה אויטה. נערך מדי שנה מאז 1952. פארק הקופים טקאסאקיאמה - גן חיות המכיל למעלה מ-1500 מקוקים יפנים. פארק בפו - הפארק העירוני של בפו מפל אוטובארו - מפל הנמצא בהרי בפו וממוקם סמוך לפארק השעשועים 'Wonder Rakutenchi'. אגם שידאקה - נמצא 600 מטר מעל גובה פני הים. פסטיבל הזיקוקים של בפו - נערך בחודשי יולי, אחד מאירועי הזיקוקים הגדולים במחוז אויטה ובמהלכו משוגרים 5000 זיקוקים מתוך סירות במפרץ בפו. העיר בפו מגדל בפו אונסן בעיר הנקרא "הגיהנום של בפו" מפרץ בפו אגם שידאקה הנמצא 600 מטר מעל גובה פני הים בפו מקיימת קשרים עם 7 ערים תאומות: יפן אטאמי, שיזואוקה, יפן בריטניה באת', בריטניה ארצות הברית בימונט, טקסס, ארצות הברית דרום קוריאה ז'ז'ו, דרום קוריאה דרום קוריאה מוקפו, דרום קוריאה ניו זילנד רוטורואה, ניו זילנד הרפובליקה העממית של סין ינטאי, הרפובליקה העממית של סין מדיה וקבצים בנושא בפו בוויקישיתוף אתר האינטרנט הרשמי של בפו (ביפנית) אתר האינטרנט של בפו (ביפנית) בפו, באתר אנציקלופדיה בריטניקה (באנגלית) סטטיסטיקות אוכלוסייה, אתר האינטרנט של בפו ‏ "Beppu Travel: Takasakiyama Monkey Park", אתר Japan-guide.com פסטיבל הזיקוקים של בפו, אתר האינטרנט Beppu City Tourist Information Website ערים תאומות, אתר האינטרנט של בפו
K.S.P

K.S.P היא רשת חנויות ישראלית, המונה 59 סניפים. בתחילת דרכה מכרה החברה ציוד מחשבים, אולם היום מוכרת הרשת מוצרי צריכה נוספים. הרשת נוסדה ב-13 בנובמבר 1994 על ידי השותפים זאב סורקין, יעקב פרילוק ועודד קורן שפתחו את החנות הראשונה בדירת חדר בחיפה. מאוחר יותר פרש עודד קורן מהשותפות, הוקמו סניפים נוספים ברחבי ישראל, ונכון לשנת 2023, מונה הרשת 59 סניפים - ארבעה מתוכם הם סניפים ללא מע"מ שממוקמים באילת. בנוסף למחשבים וציוד נלווה, מוכרת הרשת מכשירים אלקטרוניים, כגון נגני MP3, מצלמות דיגיטליות, קונסולות משחקים וכדומה, וכן מוצרי חשמל כגון טלוויזיה, מכונות כביסה, מקררים ואף לגו, בשמים, ביגוד ספורט, שעונים ומוצרים לבית ולגן. בחלק מהסניפים יש מעבדות מחשבים, שם ניתנים שירותי תיקונים. בשנת 2018 רכשה החברה מרכז הפצה בן 14,000 מ"ר בסכום של 50 מיליון שקל על מנת להתרחב במכירות האינטרנטיות. מקור השם KSP נעוץ בשמות משפחתיהם של שלושת מייסדי הרשת, קורן, סורקין ופרילוק. מדיה וקבצים בנושא K.S.P בוויקישיתוף אתר האינטרנט הרשמי של K.S.P אורנה יפת, מייסדי KSP בראיון ראשון: "גם אם נשים חמור באתר, נמכור אותו בתוך שבוע", באתר כלכליסט, 14 באפריל 2022 רונן קרסו, מדירת חדר בחיפה לאימפריה שמוערכת ב-1.5 מיליארד שקל, באתר ביזפורטל, 7 בפברואר 2024 דני בר-און, איך הפכה KSP, חברה צנועה שמוכרת ציוד סלולר, לאמזון הישראלית, באתר הארץ, 2 במאי 2024 מירב קריסטל, מחכים לאמזון: ACE מוכרת במשאית נודדת, KSP כבר לא מציעה רק סלולר ומחשבים, באתר ynet, 7 בדצמבר 2018 אורנה יפת, KSP משקיעה 50 מיליון שקל במכירות המקוונות, באתר כלכליסט, 7 בנובמבר 2018
הנס ארונזון

הנס ארונזון (בגרמנית: Hans Aronson;‏ 28 בנובמבר 1865, קניגסברג- 8 במרץ 1919, דרזדן) היה רופא ובקטריולוג גרמני-יהודי. פיתח תרופות שונות ומייסד "קרן ארונזון" הנס הארונסון נולד בקניגסברג. הוא למד רפואהשם ובברלין. בשנת 1886 הנס ארונזון סיים את עבודת הדוקטורט בהדרכת פאול ארליך. תקופה מסוימת הוא עבד במחלקת ילדים של בית החולים בברלין. בשנת 1893 מונה למנהל מחלקת הבקטריולוגיה החדשה בחברת התרופות Schering AG. בתפקיד זה הוא הצליח לארגן לראשונה ייצור תרופה נגד דיפתריה (תוך שימוש במחקרים של אמיל אדולף פון ברינג והרחבתם). בשנת 1902 הנס ארונזון פיתוח תרופה נגד streptococcus. בשנת 1909 הוא עזב את התפקיד אך המשיך במחקרים לפיתוח תרופות חדשות. הנס ארונזון נטמן בבית הקברות היהודי בווייסנזה. לאחר מותו ארונזון הוריש חלק גדול מהנכסים שלו להקמת "קרן ארונזון" המעניקה פרס בתחום מיקרוביולוגיה ואימונולוגיה מוענק פעם בשנתיים ב-8 במרס.. הענקת הפרס החלה בשנת 1921 והוא הוענק בין היתר לאוגוסט פון וסרמן, קרל לנדשטיינר וגרהרד דומק. בשנת 1969, גאורג הנברג, שהיה יו"ר הוועדה שמעניקה את הפרס העביר את זכות הענקת הפרס לעיריית ברלין.
קוברין (מחוז משנה)

מחוז משנה קוברין (בבלארוסית: Кобрынскі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר קוברין. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה קוברין 88,037 בני אדם. ההרכב האתני של האוכלוסייה במחוז היה: 87.9% בלארוסים, 6.1% רוסים, 4.5% אוקראינים ו-0.6% פולנים. שפות הדיבור הנפוצות: רוסית (51.2%) ובלארוסית (43.1%). מדיה וקבצים בנושא קוברין בוויקישיתוף אתר האינטרנט הרשמי של קוברין (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
פיטר בנצ'לי

פיטר ברדפורד בנצ'לי (באנגלית: Peter Bradford Benchley;‏ 8 במאי 1940 – 11 בפברואר 2006) היה סופר אמריקאי, כותב הנאומים של נשיא ארצות הברית לינדון ג'ונסון. ספרו רב המכר, "מלתעות" ("Jaws"), יצא לאור ב-1974, והעיבוד הקולנועי לספר, "מלתעות", זכה גם הוא להצלחה. בנצ'לי נולד בניו יורק שבארצות הברית למשפחה של סופרים. סבו היה העיתונאי ושחקן הקולנוע רוברט בנצ'לי(אנ'), אביו היה הסופר נת'ניאל בנצ'לי(אנ') וגם אחיו הצעיר נאט בנצ'לי(אנ') הוא סופר ידוע בזכות עצמו. בנצ'לי ידוע בכתיבת ספרות אימה או מתח שבמרכזם מפלצת מרכזית. רבים מהספרים מכילים כריש בתור נבל תוקפני אוכל אדם. בין הספרים שכתב: "Beast", ‏"The Island"‏ ו-"The Deep". לעברית תורגמו רק ארבעה מספריו: מלתעות, "התהום" (עובד לסרט קולנוע תחת אותו שם), "האי הנעלם" ו"הנערה מים קורטז" - כולם בהוצאת ספרי ארז. בנוסף לכתיבה היה גם תסריטאי, בין השאר לסרט המצליח מלתעות. הוא אף הופיע בסרט בהופעת קמע בתור עיתונאי על החוף. אתר האינטרנט הרשמי של פיטר בנצ'לי פיטר בנצ'לי, ברשת החברתית Goodreads הדר פרבר, הלך לעולמו מחבר 'מלתעות', באתר News1 מחלקה ראשונה, 13 בפברואר 2006 פיטר בנצ'לי, במסד הנתונים הקולנועיים IMDb (באנגלית) פיטר בנצ'לי, באתר "Find a Grave" (באנגלית) ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
לוניניץ (מחוז משנה)

מחוז משנה לוניניץ (בבלארוסית: Луніне́цкі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר לוניניץ. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה לוניניץ 73,200 בני אדם. ההרכב האתני של האוכלוסייה במחוז היה: 96.2% בלארוסים, 2.5% רוסים, ו-0.8% אוקראינים. שפות הדיבור הנפוצות: בלארוסית (76.8%) ורוסית (21.9%). מדיה וקבצים בנושא לוניניץ בוויקישיתוף אתר האינטרנט הרשמי של לוניניץ (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
לחוביצ'ה (מחוז משנה)

מחוז משנה לחוביצ'ה (בבלארוסית: Ляхавіцкі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר לחוביצ'ה. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה לחוביצ'ה 30,498 בני אדם. ההרכב האתני של האוכלוסייה במחוז היה: 88.4% בלארוסים, 6.5% פולנים, 3.5% רוסים, ו-0.9% אוקראינים. שפות הדיבור הנפוצות: בלארוסית (90.5%) ורוסית (8.1%). מדיה וקבצים בנושא לחוביצ'ה בוויקישיתוף אתר האינטרנט הרשמי של לחוביצ'ה (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
מלריטה (מחוז משנה)

מחוז משנה מלריטה (בבלארוסית: Маларыцкі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר מלריטה. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה מלריטה 25,780 בני אדם. ההרכב האתני של האוכלוסייה במחוז היה: 88.3% בלארוסים, 7.2% אוקראינים ו-3.7% רוסים. שפות הדיבור הנפוצות: בלארוסית (56.6%) ורוסית (38.1%). מדיה וקבצים בנושא מלריטה בוויקישיתוף אתר האינטרנט הרשמי של מלריטה ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
ברנהרד הראשון, נסיך אנהלט-ברנבורג

ברנהרד הראשון, נסיך אנהלט-ברנבורג (בגרמנית: Bernhard I., Fürst von Anhalt-Bernburg; ‏1218–1287) היה נסיך גרמני מבית אסקניה אשר שלט בנסיכות אנהלט-ברנבורג. ברנהרד נולד בשנת 1218, והיה בנם של היינריך הראשון, נסיך אנהלט ואירמגרד מתורינגיה, בתו של הרמן הראשון, רוזן תורינגיה. בשנת 1212 מת סבו ברנהרד, רוזן אנהלט, ואביו ירש את רוזנות אנהלט, ובשנת 1218 הועלה למעמד נסיך. לאחר מותו של אביו בשנת 1252 חולקה נסיכות אנהלט בין האחים: היינריך השני, ירש את אשרסלבן, ברנהרד קיבל את ברנבורג, וזיגפריד ירש את צרבסט וקתן. בשנת 1287 מת ברנהרד, ובניו יוהאן וברנהרד ירשו את נחלותיו. ב-3 בפברואר 1258 התחתן ברנהרד בהמבורג עם סופיה מדנמרק, בתו של אבל, מלך דנמרק. ממנה היו לו שישה ילדים: יוהאן הראשון, נסיך אנהלט-ברנבורג (מת ב-1291) אלברכט, בישוף הלברשטדט (מת ב-1324) ברנהרד השני, נסיך אנהלט-ברנבורג (1260–1323) הנרי (מת ב-1324) רודולף הראשון סופיה (מתה ב-1322), התחתנה עם דיטריך השני, רוזן הונשטיין. מדיה וקבצים בנושא ברנהרד הראשון, נסיך אנהלט-ברנבורג בוויקישיתוף
אייבורי מחשבים

אייבורי מחשבים בע"מ היא רשת חנויות ישראלית אשר עוסקת במכירת מחשבים, טלפונים סלולריים, מצלמות דיגיטליות ומכשירים דיגיטליים שונים. הרשת נוסדה ב-1991 על ידי השותפים אייל דרוקמן ושי חגי. נכון לשנת 2021, מונה הרשת 30 סניפים. בנוסף למחשבים וציוד נלווה, מוכרת הרשת מכשירים אלקטרוניים, כגון נגני MP3, מצלמות דיגיטליות, קונסולות משחקים וכדומה. בחלק מהסניפים ישנן מעבדות מחשבים כך שהרשת גם נותנת שירות תיקונים. בשנת 2011 נמכרה השליטה על החברה (51% מהמניות) תמורת כ-49 מיליון שקל לחברת פי. איי. אייץ בבעלותו של יולי עופר. אתר האינטרנט הרשמי של אייבורי מחשבים סניפים באתר החברה מישל אודי, גז, נפט ומחשבים: פרימיום של יולי עופר תרכוש את אייבורי מחשבים, באתר כלכליסט, 26 בינואר 2011 ואדים סיבדרסקי, משפחת עופר נכנסת לשוק קמעונות המחשבים: פרימיום השלימה רכישת השליטה באייבורי, באתר TheMarker‏, 17 באפריל 2011 אביב לוי, ‏קרן פלנוס מימנה ליולי עופר את רכישת אייבורי, באתר גלובס, 3 במאי 2011
פינסק (מחוז משנה)

מחוז משנה פינסק (בבלארוסית: Пінскі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר פינסק. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה פינסק 51,997 בני אדם. ההרכב האתני של האוכלוסייה במחוז היה: 92.2% בלארוסים, 2.6% אוקראינים 2.6% רוסים ו-1.6% פולנים. שפות הדיבור הנפוצות: בלארוסית (70.7%) ורוסית (26.0%). מדיה וקבצים בנושא פינסק בוויקישיתוף אתר האינטרנט הרשמי של פינסק (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
פרוז'ני (מחוז משנה)

מחוז משנה פרוז'ני (בבלארוסית: Пружанскі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר פרוז'ני. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה פרוז'ני 52,511 בני אדם. ההרכב האתני של האוכלוסייה במחוז היה: 87.5% בלארוסים, 6.4% רוסים, 3.4% אוקראינים ו-1.9% פולנים. שפות הדיבור הנפוצות: בלארוסית (65.4%) ורוסית (31.7%). מדיה וקבצים בנושא פרוז'ני בוויקישיתוף אתר האינטרנט הרשמי של פרוז'ני (בבלארוסית) ערך זה הוא קצרמר בנושא גאוגרפיה של בלארוס. אתם מוזמנים לתרום לוויקיפדיה ולהרחיב אותו.
סטולין (מחוז משנה)

מחוז משנה סטולין (בבלארוסית: Столінскі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר סטולין. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה סטולין 80,695 בני אדם. ההרכב האתני של האוכלוסייה במחוז היה: 97.3% בלארוסים, 1.2% רוסים, ו-0.9% אוקראינים. שפות הדיבור הנפוצות: בלארוסית (83.2%) ורוסית (14.7%). מדיה וקבצים בנושא סטולין בוויקישיתוף אתר האינטרנט הרשמי של סטולין אתר האינטרנט הרשמי של סטולין (בבלארוסית) ערך זה הוא קצרמר בנושא גאוגרפיה של בלארוס. אתם מוזמנים לתרום לוויקיפדיה ולהרחיב אותו.
ז'אבינקה (מחוז משנה)

מחוז משנה ז'אבינקה (בבלארוסית: Жáбінкаўскі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר ז'אבינקה. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה ז'אבינקה 24,469 בני אדם. ההרכב האתני של האוכלוסייה במחוז היה: 88.6% בלארוסים, 5.5% רוסים, 4.3% אוקראינים ו-1.0 פולנים. שפות הדיבור הנפוצות: בלארוסית (53.2%) ורוסית (43.6%). מדיה וקבצים בנושא ז'אבינקה בוויקישיתוף אתר האינטרנט הרשמי של ז'אבינקה (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
אקציאברסקי (מחוז משנה)

מחוז משנה אקציאברסקי (בבלארוסית: Жáбінкаўскі раён) הוא אחד מ-21 מחוזות משנה המרכיבים את מחוז הומל בבלארוס. מרכזו המנהלי היא העיר אקציאברסקי. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה אקציאברסקי 15,989 בני אדם. ההרכב האתני של האוכלוסייה במחוז היה: 95.1% בלארוסים, 2.8% רוסים, ו-1.0% אוקראינים. שפות הדיבור הנפוצות: בלארוסית (90.8%) ורוסית (7.6%). מדיה וקבצים בנושא אקציאברסקי בוויקישיתוף אתר האינטרנט הרשמי של אקציאברסקי (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.